**Pályázati Felhívás 3.2 pontjában foglalt kiemelten kezelendő feltételek**

**Jelen felsorolás nem teljes körű a vonatkozó Pályázati felhívás rendelkezéseit teljes körűen alkalmazni és betartani kell a megvalósítás során!**

1. A projekt illeszkedik a területi vízgazdálkodási fejlesztési stratégiához és a területi adottságokhoz. A település a 2-1 Felső- Tiszai vízgyűjtő gazdálkodási alegység területén található. Mélyfekvésű síkvidéki területeinken a lokális mélyedésekben rövidebb-hosszabb ideig megmaradó víz a táj fontos eleme, az ehhez kapcsolódó vizes élőhelyekkel együtt. Az alegység mélyfekvésű területeinek sajátossága a természetesnek tekintett állapotra jellemző lefolyástalan jelleg, a nagy területeken kialakuló időszakos vízborítások (belvizek), illetve az ezeket az állapotokat módosító, jórészt mesterségesen kialakított belvízlevezető rendszer. A belvízelvezetés célja a belvizek minél gyorsabb levezetése csatornákon keresztül közepes, vagy annál nagyobb folyókba, esetenként belvíztározók közbeiktatásával.
2. A projekt valamennyi környezeti, esélyegyenlőségi jogszabálynak megfelel, és az energiafelhasználásra, a projekt környezetének ökológiai állapotára, a vizek állapotára és a klímaváltozásra hatása nincs.
3. A csapadékvíz elvezető árkok meder stabilizálására beépíteni tervezett előregyártott betonelemek méretezésnél törekedni kell a túlméretezés elkerülésére,
4. A tervezői indoklás szükséges a Pályázati felhívás 3.2 pontjában nevesített esetekben.
5. Csak a helyben, illetve a területen vissza nem tartható, ott nem hasznosítható többletvizek kerülnek elvezetésre.
6. Elvárás, hogy legkésőbb a projektfejlesztési szakasz végéig rendelkezésre álljon az illetékes Területi Vízgazdálkodási Tanács (továbbiakban: TVT) jelen felhívás melléklete szerinti formátumú szakvéleményét, amelyben minden szempont „igen” vagy „nem releváns” minősítést kapott.
7. A műszaki megoldás(ok) hatékonyságának kimutatására, illetve a leghatékonyabb beavatkozás kidolgozására a tervezés kitér.

1. Amennyiben a támogatási kérelemmel érintett település rendelkezik Települési Vízkárelhárítási Tervvel, úgy a tervezett fejlesztés ahhoz való illeszkedésének bemutatása szükséges.
2. „Az európai uniós forrásból támogatott projektek kedvezményezettje köteles a projektre vonatkozó környezetvédelmi és esélyegyenlőségi jogszabályokat betartani, (nem kizárólagos jelleggel, lásd ÁÚF 11. pontja), a projekt által érintett területen a védett természeti és kulturális értékeket megőrizni…”.
3. A fejlesztéshez kapcsolódó nyilvános eseményeken, mind a kommunikációban mind a viselkedésben esélytudatosságot szükséges kifejezni, nem közvetíthet szegregációt.